**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.10.2024, ora 08.00 – 06.10.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 06.10.2024, ora 07.00**

**RÂURI**

**INHGA** a emis **Atenţionarea Hidrologica Nr. 101, Cod Galben, valabilă pentru intervalul 05.10.2024 ora 15:00 – 07.10.2024 ora 12:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE,** pe râurile din bazinele hidrografice: Olt, Argeş, Ialomiţa, Siret, Prut şi râurile din Dobrogea, astfel:

**COD GALBEN:**

**În intervalul 05.10.2024 ora 15:00 – 07.10.2024 ora 12:00** pe râurile din bazinele hidrografice: Olt – afluenţii de stânga aferenţi sectorului aval S.H. Sfântu Gheorghe – amonte S.H. Sebeş Olt **(judeţele: Covasna, Harghita, Braşov şi Sibiu)**, Cibin – bazin superior şi afluenţi bazin mijlociu şi inferior **(judeţul Sibiu)**, Argeş – bazin superior, Dâmboviţa – bazin superior **(judeţele: Argeş și Dâmboviţa)**, Ialomiţa – bazin amonte S.H. Târgovişte şi afluenţii aferenţi sectorului aval S.H. Târgovişte – amonte S.H. Siliştea Snagovului **(judeţele: Dâmboviţa, Prahova și Ilfov)**, Prahova – bazin amonte S.H. Prahova și afluenţii aferenţi sectorului aval S.H. Prahova **(judeţele: Prahova şi Ialomiţa)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Râmnicu Sărat - bazin superior şi afluenţi bazin milociu şi inferior **(judeţele: Vrancea și Buzău)**, Putna - bazin superior şi afluenţi bazin milociu şi inferior (**judeţul Vrancea)**, Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget **(judeţele: Harghita, Bacău, Neamţ, Covasna şi Vrancea)**, Bistriţa – bazin amonte S.H. Cârlibaba şi afluenţii aferenţi sectorului aval S.H.Cârlibaba **(judeţele: Suceava, Harghita, Neamţ şi Bacău)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**, Suceava – bazin superior şi afluenţi bazin mijlociu şi inferior **(judeţul Suceava)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Galaţi şi Vrancea)**, Siret – afluenţii de stânga aferenţi sectorului aval S.H. Lungoci **(judeţul Galaţi)**, Jijia - bazin superior şi afluenţi bazin milociu şi inferior **(judeţele: Botoşani şi Iaşi)**, Prut – afluenţii aferenţi sectorului aval confluenţă cu râul Jijia **(judeţele: Iaşi, Vaslui și Galaţi)**, râurile din Dobrogea **(judeţele: Constanţa şi Tulcea)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Suceava, Neamţ, Bacău, Vaslui şi Galaţi.**

**Se ridică începând cu data de 05.10.2024 ora 12:00 Atenţionarea Hidrologică din celelalte bazine hidrografice avertizate anterior.**

Aceast mesaj de Atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

***Către PREFECTURILE JUDEŢELOR:*** *Argeş, Bacău, Braşov, Botoşani, Buzău, Constanţa, Covasna, Dâmboviţa, Galaţi, Harghita, Ilfov, Ialomiţa, Iaşi, Neamţ, Prahova, Sibiu, Suceava, Vaslui, Vrancea şi Tulcea* ***( 20 prefecturi ) COD GALBEN – Atenţionare.***

**Debitele au fost în creștere,** ca urmare a precipitațiilor căzute în interval și propagării, pe râurile din bazinele hidrografice: Vișeu, Iza, Tur, Someşul Mare, Lăpuş, Siret, Prut, bazinele superioare şi mijlocii ale Mureșului, Jiului şi Oltului, bazinele superioare ale Vedei, Argeşului, Ialomiței, pe râurile din Dobrogea şi doar prin propagare pe cursurile mijlocii şi inferioare ale Someşului, Timişului şi pe cursurile inferioare ale râurilor: Someşul Mic, Crasna, Barcău, Crişuri, Arieş, Bega Veche, Bega, Bârzava, Moravița, Caraş, Nera şi Cerna.

Pe celelalte râuri, debitele au fost în scădere, exceptând bazinele mijlocii şi inferioare ale Argeşului, Ialomiței şi cursurile inferioare ale Jiului, Oltului şi pe râurile din jumătatea de sud a Dobrogei, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul şi peste normalele lunare) pe râurile din bazinele hidrografice: Rm. Sărat, Putna, Moldova, Suceava, pe cursul mijlociu şi inferior al Siretului, pe cursul superior al Prutului și mai mici (sub 30% din normalele lunare) pe râurile din bazinele hidrografice: Iza, Tur, Lăpuş, Crişul Negru, Moravița, Caraș, Cerna, Vedea, pe cursul inferior al Bsitriței şi pe unele râuri din bazinele inferioare ale Jiului și Oltului.

În interval a fost emisă **o AVERTIZARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ** nr. 101 din 05.10.2024.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general în creștere**, ca urmare a precipitațiilor prognozate și propagării, exceptând râurile din bazinele hidrografice: Someşul Mic, Crasna, Barcău, Crişuri, Bega Veche, Bega, Timiş, Bârzava, Moravița, Caraş, Nera şi Cerna, unde vor fi în scădere.

Sunt posibile scurgeri importante pe versanţi, torenţi şi pâraie, viituri rapide, pe râurile mici cu posibile efecte de inundaţii locale şi creşteri importante de niveluri şi debite, cu posibile depăşiri ale **COTELOR DE ATENȚIE**, pe râurile din jumătatea de est a țării, ca urmare a precipitațiilor prognozate, sub formă de aversă, însemnate cantitativ.

Se menține în vigoare **ATENȚIONAREA HIDROLOGICĂ** nr. 101 din 05.10.2024.

**DUNĂRE**

**Debitul** la intrarea în ţară (secţiunea Baziaş) în intervalul 05.10.2024 – 06.10.2024 **a fost în scădere,** având valoareade **6800 m3/s**, peste media multianuală a lunii **septembrie (3800 mc/s) şi octombrie (3850 mc/s).**

În aval de Porțile de Fier, debitele au fost în scădere pe sectorul Gruia – Tr. Măgurele și în creștere pe sectorul Zimnicea – Tulcea.

**Debitul la intrarea în ţară (secţiunea Baziaş) va fi staţionar (6800 m3/s).**

În aval de Porțile de Fier, debitele vor fi în scădere pe sectorul Gruia – Zimnicea și în creștere pe sectorul Giurgiu – Tulcea.

**2.** **Situația meteorologică în intervalul 05.10.2024, ora 09.00 –06.10.2024 ora 06.00**

**ANM a emis o atenţionare meteo, cod Galben:**

* **MESAJ 1/2: Informare meteo** **cod Galben,** valabilă în intervalul 05 octombrie 2024, ora 10:00 - 07 octombrie 2024, ora 10:00, vizând ploi moderate cantitativ, în majoritatea regiunilor, iar duminică și duminică spre luni (06 și 07 octombrie 2024), mai ales în jumătatea de est a teritoriului.
* Vor fi averse, însoțite pe spații mici de descărcări electrice, iar în intervale scurte de timp sau prin acumulare se vor înregistra cantități de apă de 15...25 l/mp și pe arii restrânse peste 40...50 l/mp (pt TOATE PREFECTURILE: 42 de Prefecturi, inclusiv Mun. Bucureşti şi jud. IF).
* **MESAJ 2/2: Atenţionare meteo** **cod Galben,** valabilă în intevalul 05 octombrie 2024, ora 15:00 - 06 octombrie 2024, ora 12:00, vizând averse însemnate cantitativ, instabilitate atmosferică.
* În Moldova, Dobrogea, cea mai mare parte a Munteniei și în sud-estul Transilvaniei, vor fi averse ce vor avea și caracter torențial, izolat însoțite de descărcări electrice, intensificări de scurtă durată ale vântului și grindină. Îndeosebi în intervale scurte de timp, cantitățile de apă vor fi de 20...30 l/mp și izolat de peste 40...50 l/mp.
* Cod Galben pt 23 jud (BC, BR, BV, BT, BZ, CL, CV, CT, DB, GL, GR, HR, IF, IL, IS, NT, PH, SV, VL, VN, VS, TL şi Mun. Bucureşti).

Acest mesaj de atenţionare meteorologică a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

***Către PREFECTURILE JUDEŢELOR:***

*Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti* ***(42 prefecturi - TOATE PREFECTURILE) –* Informare Meteorologică *– MESAJ 1/2***

***Către PREFECTURILE JUDEŢELOR:***

*Bacău, Botoşani, Braşov, Brăila, Buzău, Călăraşi, Constanţa, Covasna, Dâmboviţa, Galaţi, Giurgiu, Harghita, Ialomiţa, Iaşi, Ilfov, Neamţ, Prahova, Suceava, Teleorman, Tulcea, Vaslui, Vrancea şi Municipiul Bucureşti* ***(23 de prefecturi) –* Atenţionare Meteorologică *– MESAJ 2/2***

**ÎN ŢARĂ**

**În jumătatea de vest a țării cerul a fost mai mult noros,** iar valorile termice diurne s-au situat sub cele specifice datei, în timp ce în jumătatea de răsărit înnorările au fost temporare ziua, noaptea cerul a devenit noros, iar valorile termice diurne au continuat să fie peste normele climatologice. Au fost averse în Maramureș, Transilvania, Moldova, Muntenia, Oltenia, cea mai mare parte a Dobrogei și izolat în rest. În Moldova, Muntenia și extremitatea de sud-vest a Dobrogei, pe arii restrânse, aversele au fost însoțite de descărcări electrice și intensificări de scurtă durată ale vântului.

Cantitățile de apă au depășit pe alocuri 15...25 l/mp în nord, centru și est și s-au acumulat până la 36 l/mp în Brăila. Temperaturile maxime s-au încadrat între 12 grade la Șiria și Dumbrăvița de Codru și 29 de grade la Amzacea. La ora 6 se înregistrau valori termice cuprinse între 8 grade la Dumbrăvița de Codru şi 21 de grade la Sulina. Dimineața și noaptea, izolat s-a semnalat ceață în vestul și sudul țării.

***OBSERVAȚII****: de ieri de la ora 6 au fost în vigoare 9 mesaje pentru fenomene meteorologice periculoase imediate,* ***7 cod portocaliu*** *și 2 galben, emise după cum urmează: SRPV Bacău - 4 avertizări cod portocaliu și 1 atenționare cod galben, SRPV Constanța - 1 avertizare cod portocaliu și CNPM pentru Muntenia - 2 avertizări cod portocaliu și SRPV Craiova - 1 atenționare cod galben.*

**LA BUCUREŞTI**

**Vremea s-a menținut mai caldă** decât în mod obișnuit la această dată. Cerul a fost variabil, mai mult noros seara și noaptea, când s-au semnalat averse. Vântul a suflat slab și moderat. Temperatura maximă a fost de 26 de grade la Băneasa și Afumați și de 28 de grade la Filaret. La ora 06 se înregistrau 16 grade la Filaret și Băneasa și 17 grade la Afumați.

**3. Prognoza meteorologică în intervalul 06.10.2024, ora 09.00 – 07.10.2024, ora 09.00**

**ÎN ŢARĂ**

**Vremea va fi în general instabilă.** Vor fi înnorări și averse, în Moldova, Dobrogea, la munte, în cea mai mare parte a Transilvaniei și Maramureșului și pe arii restrânse în rest. În regiunile estice și sud-estice, pe alocuri cantitățile de apă vor depăși 20...30 l/mp. Pe suprafețe mici, aversele vor fi însoțite de descărcări electrice și vor fi condiții de grindină.

Vântul va sufla slab și moderat, cu unele intensificări în vestul Olteniei și pe litoral. Temperaturile maxime se vor încadra între 15 grade în Dealurile de Vest și 24 de grade în Muntenia și Dobrogea, iar cele minime între 5 și 15 grade. Pe areale mici se va forma ceață.

**LA BUCUREŞTI**

**Vremea se va răci.** Cerul va avea înnorări și temporar va ploua. Vântul va sufla slab și moderat. Temperatura maximă va fi de 22...23 de grade, iar cea minimă de 10...12 grade.

1. ***CALITATEA APELOR*** 
   1. **Pe fluviul Dunărea**

Nu au fost evenimente deosebite

* 1. **Pe râurile interioare**

|  |
| --- |
| **A.B.A. Buzău-Ialomiţa** investigheaza prezenta fenomenului de infiltratie a apei sărate în albia pârâului Slănic. Se monitorizează din punct de vedere calitativ atât apele evacuate din Salina Slănic cât si râurile: Slănic, Vărbilău și Teleajen, jud. Prahova. |

* 1. **Pe Marea Neagră**

Nu au fost evenimente deosebite

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 03.10.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului:**

**B-3, B-16, B-17, Municipiul Bucureşti.**

**B-11, oraş Bragadiru, jud. Ilfov.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 03.10.2024 – 04.10.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

**Jud. Iași**:

- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

- Se mentine situația de restricții în alimentarea cu apă la folosința:

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare(cu satele aferente) si   
  Târgu Lapus(cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**DIRECȚIA COMUNICARE**